BUÑOL, SPANIA
Și, cu aproximativ 140 de tone de roșii răscoapte,
La Tomatina rămâne cea mai mare bătaie anuală cu mâncare din lume.
„Arunc” înapoi legătura la tine.
Ne „în-stoarcem” mai târziu.
Chinuită rău poanta!
N-a fost cea mai bună poantă cu roșii, dar a fost ceva „de-vin”.
Nu-i așa, Francis?
Șefa, nu trebuie să faci o transmisie falsă.
- Știi că avem o misiune, nu? - Nu te ambala!
Tu ai metoda ta, eu, pe a mea.
Acum taci și să fim cu ochii pe Gradov!
Serios, acum, Coop, replica cu „în-stoarcem” a fost tare, da?
Noel, ca cel mai vechi prieten al tău,
pot spune cu siguranță că nu a fost deloc haios.
De asta nu merg la vânătoare fără voi, băieții din CIA.
Apropo, avem un leu în vizor.
Pălărie și sacou gri, cămașă roz. Merge spre sud-vest.
Se potrivește cu descrierea țintei.
Scanează și verifică-l!
Așa, cămașă roz…
Gata, l-am găsit!
Dar nu pot confirma că e Gradov.
Cho, ai găsit ceva?
Nimic.
Nimic cu recunoașterea facială.
Stai, cred că mă uit direct la el!
La șase metri de mine, Coop.
Poftim?
La naiba!
Avem doi potențiali Gradovi.
Trei.
Rahat!
A pus momeală. Du-te la loc, Jacks!
Spune, baza!
Nimic la recunoaștere facială, parcă ar ști unde-s camerele.
Fă-mi analiza mersului.
Ne trebuie acces la Echelon.
Atunci cereți accesul!
UNDEVA ÎN PACIFIC
Dle director Adams,
avem o cerere de acces live.
E capturare comună MI6-CIA a unei ținte de valoare.
- Cât de mare? - Prioritate NSA.
Traficant de arme rus, Viktor Gradov.
Prima apariție în doi ani.
Noel, ținta unu e în colțul de sud-vest.
Coop, nu-mi place duba asta.
Aveți autorizație pentru 60 de secunde de acces în Echelon.
Suficient ca să-l prind pe Gradov.
E un VW T5, plăcuțe de înmatriculare spaniole.
Înregistrat la o firmă de închirieri din Madrid.
Tu ce mai ești?
Operativi, anulați! Ne-au păcălit!
ÎNCĂRCARE FIȘIER ECHELON
ÎNCĂRCARE 100%
ÎNCĂRCAT EXECUTĂ
Gata!
Nu mișca!
Las-o jos!
LONDRA, ANGLIA
Președintele SUA, Will Derringer,
în plină popularitate acasă și peste hotare,
a aterizat ieri la Londra.
Derringer face o vizită în UK
înainte de un summit NATO din Italia.
Președintele va ține o conferință de presă
la prima întâlnire față în față
cu prim-ministrul Sam Clarke, din ce în ce mai contestat,
aflat în al șaselea an de mandat.
Derringer a bătut recordul mondial de încasări
cu rolul Venom în Denim, din franciza Cobra de Apă.
Apoi a trecut de la gloanțe la lacrimi
cu drama lui emoționantă din baseball, Alunecând spre casă.
Am reușit, fiule.
Mama e mândră.
I-a adus o nominalizare la Globurile…
După doar cinci luni în funcție,
Derringer are cote uriașe de popularitate și de încredere a alegătorilor.
Cu ajutorul vostru, am reușit la încasări
și acum o să reușim și în Biroul Oval!
Nu!
Îl iubim pe Will!
ȘEFI DE STAT
Bună dimineața, dle prim-ministru!
Iată programul zilei de joi, 29.
Ministrul Economiei va anunța un șomaj scăzut record.
Criza refugiaților din Polonia se intensifică,
ajungând până la zeci de mii de oameni.
Dimineața v-a fost eliberată pentru o informare urgentă
despre operațiunea secretă din Spania soldată cu o tragedie.
Șapte agenți CIA și MI6 au fost uciși.
Sam, regret să-ți spun că lidera echipei, Noel Bisset,
e dispărută și presupusă moartă.
Îmi pare foarte rău!
Familiile celor căzuți sunt anunțate.
Întâlnirea cu…
Toate bune, șefu'?
PALATUL BUCKINGHAM
În timp ce familia regală e gazda președintelui american,
COBRA DE APĂ
… mulțimi record s-au adunat sperând să-l vadă pe Will Derringer,
dovedind că și peste hotare e la fel de iubit ca acasă.
Nu înțeleg ce legătură are tornada cu asta.
Nu tornadă, ci NATO, bine?
E ca un grup de prieteni, să zicem, în cazul ăsta, țări,
care se adună și promit că, dacă dau peste un bătăuș,
ca el, să zicem, și el atacă pe vreunul din ei,
trebuie să-l înfrunte împreună pe bătăuș.
Și atunci încep să-i dea cu focoase-n țeastă?
Ce… Ce-ai zis?
Cine-a lăsat-o la Cobra de Apă?
- L-am văzut la Janey. - Zău?
Mama lui Janey e acum anchetată federal.
Da, să trăiți!
Valea!
- La ce oră e prelegerea? - Abia la 16:00.
- Ne vedem la Trieste dimineață? - Da.
Bucură-te de asta.
Folosește-o ca pe o ocazie să te apropii de prim-ministru.
Te rog!
Doar nu ești încă supărat pe chestia cu cartofii și peștele!
Mi-a susținut adversarul.
A luat prânzul cu el. Nu e susținere.
Nu orice prânz.
Pește cu cartofi prăjiți.
Ați început cu stângul. Sam nu e un om rău.
Nu-i vorba că e rău sau bun.
Nu mă respectă.
Aici ar trebui să spui: „Ba da.”
- Te respectă. - Prea târziu.
Omul votat de 83 de milioane
de americani nu se simte respectat?
Ne vedem mâine.
- Te-ai uitat pe discurs? - Da, e beton.
Dacă-l mai înfloresc, e bombă.
Ce dimineață bună!
Nu o să fie așa de simplu.
Spune-mi!
Operațiunea eșuată. Spania.
Cine era ținta?
Viktor Gradov. Traficant de arme, devenit extremist.
Producător de arme pe piața neagră.
De curând a pus mâna pe plutoniu îmbogățit.
Atunci l-am scos din afaceri.
I-am distrus fabrica cu ajutorul unei echipe NATO.
Am lansat un atac aerian și i-am distrus fabrica.
După aceea, Gradov a dispărut.
Spania a fost prima șansă de a-l ataca pe Gradov.
Unde este acum?
Nu e de găsit.
NSA verifică intrările la graniță și la aeroport.
Informațiile n-au apucat să facă analiza obișnuită…
La naiba! De câte ori trebuie să spun că nu ignorăm informații?
Legat de Noel…
- Dacă vrei să vorbești… - Nu.
Avertizați echipa lui Clarke legat de Jack Gordon.
Jack e pus mereu pe atac.
O să ne ardă pentru Spania.
Șefa de comunicații a președintelui
știe că trebuie să respecte scenariul?
Da.
Să sperăm că nu face promisiuni pe care nu le putem respecta.
Tot nu știe diferența dintre conferința de presă și promovare.
Dle prim-ministru!
- Dle președinte. - Da.
Ne întâlnim, în sfârșit!
Păcat că ai ratat inaugurarea.
A fost un spectacol bun.
- Sunt convins. - Da.
Ei bine…
Mergem?
Așteaptă!
Ar trebui să savurăm momentul. Ăsta e duetul nostru de debut.
„Duet”?
Da, eu sunt dr. Dre, tu, Eminem,
și urcăm pe scenă pentru prima dată.
Eu sunt Eminem?
În legătură cu situația din Spania…
Dacă vine vorba,
evită situația. S-o pasăm.
- S-o pasăm? - Da.
Unde?
Pe mai târziu.
Astăzi e vorba de NATO.
- Energie curată, chestii luminoase. - „Luminoase.” Bine.
Vrei să ne încălzim împreună?
- Niște exerciții de respirație? - Deja respir.
- Recepționat. Atunci… - Da.
Să dansăm, atunci.
Fă-ne amândurora o favoare.
Fără întrebări de la Jack Gordon.
Omul meu!
Începând de azi,
datorită noii tehnologii revoluționare
dezvoltate de ambele țări, suntem parteneri în energie.
Reactorul nu e doar o investiție în energie verde,
ci și o investiție în securitate.
Securitatea energetică e securitate națională.
E o investiție în locuri de muncă.
O mulțime de slujbe.
Și nu mai cerem petrol la ruși,
saudiți sau venezueleni.
Dar dorim să prezentăm această inițiativă globală
partenerilor NATO în zilele următoare.
Bine, întrebări.
Dle președinte!
S-a anunțat că Cobra de Apă
se extinde într-un univers cinematografic.
Există vreo șansă să apăreți acolo?
I-am promis Primei Doamne că, dacă mă îmbrac iar în Venom în Denim,
va fi în Budoarul Oval sau la Cina Presei.
Și tu ești invitat doar la ultima.
- Dle prim-ministru! - Da.
Daily Mail are poze cu ducesa și un nou iubit.
Comentați cumva escapadele fostei iubite?
- Cine are o întrebare reală? - Stai puțin.
Cine s-a săturat să-l vadă singur pe prim-ministru?
Ce-ar fi să-i dăm un sezon din Burlacul?
- Cine-i de acord? - Da!
Jack Gordon.
Au murit șase britanici și americani în Spania.
Puteți comenta speculațiile că a fost o operațiune secretă eșuată
pentru a-l prinde pe Viktor Gradov?
Operațiunile secrete sunt secrete cu un motiv.
Asta e tot ce o să spun.
Și faptul că Gradov își va dori să-l fi prins ieri.
Când punem mâna pe el,
va forma o relație specială
cu conceptul de represalii.
Ar trebui să-l folosim ca moment de introspecție.
Să aflăm ce a mers prost și să tragem învățăminte.
Echelon a fost accesat în operațiune.
Sunteți gata să recunoașteți existența unui program secret de supraveghere
care monitorizează e-mailurile, videoconferințele,
- … apelurile… - Tom…
De câte ori pot spune „nu comentez”?
O să comentez eu.
Dușmanii noștri trebuie să se teamă.
Avem uneltele și tehnologia
de a-i distruge dacă ne provoacă.
Nu facem alte promisiuni
decât că muncim neobosit pentru a obține rezultate.
Noi facem.
Statele Unite ale Americii promit rezultate.
Dle președinte, aveți un mesaj
pentru familiile celor uciși în Spania?
Am stat mult cu Forțele Speciale.
M-am antrenat cu ei.
Am învățat de la ei.
Și ce am de spus e că trebuie să fim mai buni. O să fim mai buni!
Când spuneți că v-ați antrenat cu ei, e vorba de un rol într-un film, da?
- Da, dar… - N-ați fost niciodată în armată.
Ca cineva înrolat în armata britanică, după cum știți,
dacă aș avea ceva de spus familiilor,
le-aș spune-o direct. Nu salut eroii prin tine, Jack.
Să fie clar, n-ai luptat.
Cu tot respectul, sunteți politicieni.
Nu vă comparați cu eroii adevărați, nu-i așa?
A ieșit o cloacă generală.
S-au inflamat rețelele. #CeartaComandanților e în trend.
Fir-ar să fie!
Știai de Jack Gordon. Te-am avertizat.
E orașul meu. Vorbesc cu cine vreau.
Să luăm o pauză.
Nu mi-e frică de presă.
Nu toți avem nevoia compulsivă de a fi plăcuți de toți.
Cu tot respectul…
Știu că-ți place să-l aperi.
De-abia ai devenit președinte.
Ai multe de învățat.
- Fac asta de șase ani. - Îmi port singur de grijă.
Vrei cifre? Cota ta de susținere
ar fi un început bun.
Spre deosebire de tine, prefer rezultatele, nu Instagramul.
Nu-ți pasă ce cred oamenii. Ai cerut o introspecție?
Să zicem că mă îngrijorează cum își plătesc ipotecile
și-și trimit copiii la școli.
Da, că poporul iubește cel mai mult politicienii care le dau teme.
E vorba de peștele cu cartofi? Dacă asta e, spune!
Nu mă supără faza cu peștele.
Gata! Niciunul n-ați fost în formă azi.
De acord. Trebuie s-o facem uitată rapid.
Are dreptate. Schimbați tema.
Faceți din asta o șansă…
De a arăta că sunteți uniți.
Am găsit.
Zburați la Trieste împreună.
În Air Force One.
Nu știu dacă avem loc.
Nu, mulțumesc frumos!
- Trebuie să fiu în Varșovia diseară. - Ascultă-mă!
Stați 35 de secunde pe scara avionului în Londra, salutând și zâmbind.
Oprire în Varșovia, apoi dimineață în Trieste.
Până atunci, fotografiile cu voi ca o imagine a solidarității
o să țină prima pagină în opt din zece ziare din lume.
Quincy?
Bradshaw.
Sunt președintele SUA. Nu împart scena cu nimeni.
Să fac autostopul? Asta-i soluția ta?
Garantează trei puncte în sondaje.
Uite ce e, suntem la începuturi.
Arată că-ți poți face prieteni.
Acum noi avem mai multă nevoie de el.
Sam, acceptă soluția!
Ia avionul!
Vii și tu?
Merg cu avangarda.
Eu și Quincy umplem pista de presă la Trieste.
Dle prim-ministru,
îmi faceți onoarea de a zbura cu mine în Air Force One?
O să fiu sincer…
COASTA DE AZUR, FRANȚA
N-am dormit azi-noapte.
Cum se face că am angajat cel mai bun lunetist din lume
și ratat protejarea
pe cel mai important om din operațiune?
Da, mersi, dar toți ne facem datoria.
Piese de puzzle, petice pe o pătură.
Credeam c-a fost defecțiune de echipament.
Acum știu că a fost eroare umană.
Cum spui tu…
„Tot ce se întâmplă e spre mai bine.”
Da.
Vino!
Stai jos!
Mamei îi plăcea mult expresia asta.
Era o gadalka, o ghicitoare.
Citea în frunze de ceai.
Putea să vadă viitorul.
L-a văzut pe al meu și a zis că, într-o zi,
o să fiu foarte nedreptățit.
Misiunea mea va fi să-i pedepsesc pe vinovați.
Și nimic sau nimeni
nu-mi va sta în cale.
La zece ani de când un președinte SUA a găzduit…
STATELE UNITE ALE AMERICII
… un prim-ministru britanic în Air Force One,
ceea ce face ca această călătorie să rămână în istorie.
Privește la el!
Proaspăt scos din fabrică,
mai mare decât modelul anterior,
depășește Mach 1 și ia viraje ca un F-15.
Mă mir că n-ai pictat flăcări pe el.
Ți-e ciudă că al tău e nașpa și n-are nume mișto.
Băieți!
Îl iubim pe Will!
Dle prim-ministru,
vă place whiskyul, nu?
E din orașul meu natal din Kentucky.
Asta da mostră de pretenții americane de excepționalitate!
Mulțumesc!
Savurați-l, dle!
RAPORT DE MISIUNE CONFIDENȚIAL
NOEL BISSET BRITANICĂ - DISPĂRUTĂ ÎN ACȚIUNE
Aici era! Vino!
Salută-l pe prim-ministru!
Fii drăguță cu el. E prieten bun cu Harry Styles.
Nici chiar așa, dar când vine la Washington
vă fac rost de locuri bune.
- Mulțumesc! - Mulțumim!
Mă bucur să vă cunosc, dle prim-ministru.
Nu, sincer, spuneți-mi Sam!
Regret că nu ne-am văzut atunci.
Aveți grijă de voi! Ia-l ușor, Sam!
Încă învățăm ce și cum.
- Încerc să-l feresc de belele. - Bine.
Vă iubesc! Vorbim mâine.
Te pricepi.
La ce?
Să fii normal…
- Oarecum… - Mulțumesc?
Ar trebui să arăți mai des fața asta.
Renunță la statutul de burlac.
Liderul burlac sperie oamenii.
Lasă mult loc imaginației.
Ce-și imaginează?
Petreceri Cu ochii larg închiși.
Noaptea ești justițiar mascat care face chestii ciudate.
Oamenii vor transparență.
Căsnicia e transparență, îndulcește imaginea.
Nu pricep. Îmi dai sfaturi
sau îmi vinzi o comedie romantică în care ai jucat?
M-am prins, nu-ți plac filmele mele.
Nu ți-am văzut filmele.
Fiindcă lui Sam Clarke nu-i place să se distreze.
Nu, fiindcă îmi plac filmele adevărate.
Zău așa! Și eu vreau să lucrez cu Wes Anderson sau Bong Joon-Ho.
Sigur că vreau.
Am pregătire clasică.
Am jucat teatru cu Edward Norton.
Dar universul îmi tot spune că arăt bine cu arma în mână.
Armă de jucărie.
Ce e cu tine?
Te crezi mai bun decât toți ceilalți?
Am crezut că e ceva britanic, acum pricep că așa ești tu.
Îl cunosc pe Paul McCartney, bine?
E mult mai de succes decât tine
și e foarte de gașcă.
- Vrei să le duc eu? - Mă descurc. Mersi!
Nu o să-mi cer scuze că vreau să fiu plăcut sau îndrăgit.
Avem două dintre cele mai grozave slujbe posibile
și trebuie să insuflăm speranță, să facem oamenii să se simtă bine.
Din experiența mea, speranța e doar dezamăgire amânată.
Nu pune mâncare pe masă, nici acoperiș deasupra capului.
Dacă vrei să faci oamenii să se simtă bine,
n-ai să înțelegi niciodată cum să-i ajuți.
Tu ești Comandantul Suprem. Nu ești vreun DJ din Vegas.
Nu-mi explica în ce constă postul meu!
Să fie clar.
Să nu afle căpitanul că vă dau din porția lui.
Mersi!
Interceptăm.
După ce se termină luna de miere,
nu te așteaptă decât dezamăgiri.
Slujba asta, slujba mea, presupune doar suferință!
Nostradamus, când o veni ziua aia, poate stăm de vorbă
la niște pește și cartofi prăjiți.
Știam că adevărul iese la iveală. Iată-l!
Ai reușit, Agatha Christie, ai rezolvat cazul.
- Să împărțim gustări cu Scooby! - Las-o baltă!
Mi-ai dus adversarul la pește și cartofi, ziua,
în piața Leicester. Știai că o să fie fotografi!
Se pronunță altfel.
E prieten vechi. L-am scos la masă.
Știai că sunt urmări politice.
Nu toți avem în Parlament mafie stilată de Cambridge,
să ne ajute să fim aleși!
M-am spetit ca să ajung unde sunt.
M-am născut în sărăcie
și nu mi s-a dat niciodată nimic de-a gata.
Am avut trei slujbe ca să plătesc facultatea, am fost în armată,
apoi în ONG, apoi diplomat la Apărare.
Am muncit din greu să ajung în Parlament. Nu toți am intrat în politică
pentru că vreun agent comercial a decis că-i place maxilarul tău!
Ai grijă!
Ai trecut de la modelling în chiloți la covorul roșu,
iar acum răspunzi de butonul nuclear,
totul fără să lucrezi măcar o zi pentru cetățeni!
Da, amice, când te văd jucând rolul de președinte,
mi se face greață! Pentru că știi replicile.
Da, le știi!
Dar nu ești credibil în rol.
Dacă puteam să-ți susțin adversarul, o făceam!
Măcar ar fi fost un lider adevărat la Casa Albă,
și nu un președinte jenant, jalnic artist de cinema.
- Ce? - Ai auzit bine!
Nu. Ce-i asta?
Domnilor, închideți-vă în birou!
Puneți-vă centurile! Dle, vă rog să vă așezați.
Ce se întâmplă?
Aeronavă neidentificată în spațiu restricționat.
Retrageți-vă imediat sau veți fi atacați!
Stația e oprită.
Comunicațiile au picat.
Dumnezeule mare!
- Pregătiți armele! - Da, dle.
Fir-ar să fie!
Domnilor!
Vin mai mulți inamici!
Deschideți focul!
Dle președinte! Domnule!
Ce naiba se întâmplă?
La naiba!
Trebuie să mergem în spate. Haideți!
Nu mai trage în drone!
Trage în avion!
Țineți-vă bine!
Coborâre de urgență la 3.000 m pentru stabilizarea presiunii.
Să mergem! Sunt parașute în spate!
Vine încă un val.
Am pierdut motorul doi.
Mă înclin spre el.
Hai, trebuie să sărim!
Pe acolo, prin ușă!
Haideți, dle!
Ne-am stabilizat.
Sunt terminați.
Mergem acasă.
Să mergem!
Hai, să mergem! Repede!
Ar trebui să fie intacte.
Rahat! Ne prăbușim în spațiul aerian belarus.
Mergeți la adăpostul nostru din Polonia.
Trageți tare după ce săriți. Parașuta face restul.
Te luăm și pe tine.
Nicio șansă, e riscant.
Și oamenii ăștia?
Fiecare e cu datoria lui.
A voastră e să trăiți.
Mergeți la Compania minieră Golden Mountain, sub podul Gdańsk!
Să vă aud, domnilor!
Compania Golden Mountain.
Podul Gdańsk.
A fost o onoare, dle președinte.
Să dea naiba!
Tocmai am primit imagini devastatoare cu Air Force One
prăbușindu-se în vestul Belarusului.
Președintele William Derringer și prim-ministrul Samuel Clarke
au murit, se pare.
Așteptăm vești de la Pentagon despre cauze sau suspecți.
Nicio grupare nu revendică această tragedie.
A fost convocat de urgență Parlamentul pentru a se stabili succesorul
și acum câteva clipe vicepreședinta Elizabeth Kirk
a fost învestită interimar la Trieste, Italia…
… unde liderii NATO își prezintă condoleanțele
și solidaritatea neclintită.
Trebuia să sărbătorim Alianța Atlanticului de Nord,
dar acum trăim un moment de șoc și doliu fără precedent.
La naiba!
Ești teafăr?
Da. Tu?
Cum s-au urcat în avion?
Cu ajutorul cuiva din interior, sigur.
Granița poloneză e cam la 24 km încolo.
Pe jos, ajungem la adăpost dimineață.
Nu, vin ajutoare.
Nu vin ajutoare, amice.
Belarusul va controla locul prăbușirii.
Nu lasă avioane în spațiul lor aerian.
Și băieții noștri nu se furișează în liniile inamice ca să ridice cadavre.
Sigur presupun că nu există supraviețuitori.
La naiba!
Stai așa, ce faci?
Îmi sun soția. O anunț că sunt în viață.
Nu, fără telefoane, bine?
- Fă ca mine! - Ce?
Am supraviețuit celei mai grave breșe de securitate din istorie,
deci presupun că cine te vrea mort
ne ascultă comunicațiile.
Îmi anunț familia că sunt bine.
Noi ar trebui să arătăm lumii că suntem bine.
Ia ghici! Nu suntem bine.
Dacă ajungem pe mâini greșite, în cel mai bun caz,
ne folosesc politic.
În cel mai rău caz, ne dau ca exemplu.
Lasă ăla jos!
Dai cu pantoful într-un președinte în funcție?
Nu ești în funcție, ești în copac. Pricepi?
Știi ceva? Du-te naibii!
- Vrei să mă duc naibii? - Da.
Bine, o să mă duc naibii.
Mă duc până la Varșovia.
Succes cu viața ca momeală de păsări!
Bine, nu te duce.
Mă ajuți să cobor, te rog frumos?
Ia te uită!
Un erou american de acțiune îmi cere ajutorul.
Chiar și în clipele lui nobile, era tot meschin și răutăcios.
Îți dau drumul la „trei”.
Trei!
UNDEVA ÎN BELARUS
- Ești bine, Derringer? - Sunt bine.
- Aud numai icnete și gâfâieli. - Eu nu gâfâi, bine?
În plus, ce ai tu cu respirația altuia?
Există limite, omule!
Nu trebuie să-ți fie rușine.
Anduranța e grea pentru cei ca tine.
- Cei ca mine? - Da, ăștia cu mușchi de sală.
- „Mușchi de sală”? - Mușchi de sală.
Față de…?
Mușchi adevărați.
Vrei să-i vezi?
O să smulg un copac și te bat cu el.
Ia să văd!
Ce?
Smulge copacul și bate-mă cu el.
Asta credeam și eu.
Ai spus o mare prostie.
L-a ales pe cel mai mare.
Dumnezeule mare!
Dumnezeu și-a luat liber azi.
Cine a făcut asta?
Avem mulți dușmani.
Dar acum trebuie să ajungem vii acasă.
Nu, trebuie să aflăm cine a făcut-o și să-i pedepsim.
Vreau și eu să-i prind, dar nu se poate dintr-odată.
Trebuie să așteptăm. Abia după zece ani și două războaie
- … l-am ras pe Bin Laden. - Nu aștept zece ani.
Un lucru e sigur, cine a făcut asta are mult curaj.
Cred că n-a fost doar prima fază.
TRIESTE, ITALIA
Spune Pentagonului să urce codul DEFCON
și să informeze Rusia, China și Iranul că nu e cazul de aventuri.
Să nu ne provoace, să nu creadă că nu vedem.
Da?
Echelon așteaptă actualizarea.
Te rog!
Sunt Kirk.
Sunt directorul Adams.
Confirmă amprenta vocală și retina.
„Alfa, Echo, Bravo, Alfa, Charlie, Zulu, Tango.”
Amprentă vocală confirmată.
Biometria confirmată.
Începe protocolul de guvernare!
Domnule!
Ce se întâmplă?
Repornesc sistemul.
În trei, doi, unu!
CONECTAREA SERVERULUI ECHELON
Aproape am intrat.
SISTEM BLOCAT
E cineva în sistem.
Ce se întâmplă?
Acum controlăm Echelon.
Așa mai merge! Iată cum ajungem la Varșovia.
Nu putem să le cerem să ne ia.
Ți-aș da dreptate, dar te înșeli. Putem.
Suntem doi dintre cei mai cunoscuți oameni.
Nu ești nici măcar un britanic cunoscut.
- Știi ce zic. - Vrem ajutor.
Le cerem ajutor.
Ce parte din „Capul la fund” nu înțelegi?
- Ai altă idee? - Da. Ne mișcăm rapid,
ne strecurăm după lizieră și pornim fără cheie mașina de acolo.
- De când știi să pornești fără cheie? - Știi tu.
Te-au săltat la 16 ani, ai furat mașina vecinului.
- De unde știi asta? - Te-am verificat.
M-ai verificat?
Sunt președintele SUA. Eu te verific pe tine.
Și, m-ai verificat?
Nu asta-i ideea.
Hai odată!
Da, asta e!
Băieți!
Vai, nu!
Vin inamici.
Vorbesc eu cu ei. O să ne ducă.
Nu, tu pornești mașina asta și plecăm de aici.
Crede-mă, stau bine la tineri băutori de bere.
Vorbesc pe limba lor.
Chiar nu vorbești limba ăstora.
Filmul e limbaj internațional.
- Privește vraja! - Will… Hei!
Salut! Băieți, ce faceți?
Ne-am rătăcit. Avem nevoie de ajutor.
Sunt eu, Will Derringer.
Știți voi,
Cobra de Apă.
Tot nimic.
Frumos ceas!
Ar trebui să-i dai ceasul.
Dă-mi-l să-l probez!
A fost cadoul lui Keanu la Carnage 2.
Sper că Keanu ți-a dat lecții de kung-fu,
pentru că o să fim bătuți.
Fii pe fază!
Vezi?
Destul!
La dreapta!
Îmi pare rău!
Nu!
Oprește-te!
Am spus să te oprești!
Ce ai făcut?
Sunteți morți!
Tu!
Ești bine?
Treceți acasă!
Cretini fără creier!
Americani?
Nu, canadieni.
Toți îi iubesc pe americani.
Doar americanii. Canadieni, ai încredere!
Unde vă duceți?
Dincolo de graniță, spre Varșovia.
Acte?
Nu avem.
Bine.
Vă duc eu.
Am o mașină tare!
O să dea bine în biografii.
„Capitolul 14. A fost exact ca atunci când Churchill s-a întâlnit cu FDR,
„plus o mână de căcăreze de oaie.”
Putea fi mai rău.
Ne bucurăm de bunătatea unei străine.
Mergem spre siguranță.
Odată ajunși, dușmanii o să simtă pârjolul mâniei noastre.
- Ăsta e… - Strigătul de luptă al eroului
din cea mai importantă franciză a ultimului deceniu? Evident!
Ce e?
Ce știți voi despre sloganuri?
„Rămâi calm și continuă.”
Știi ceva?
E ca „Nu face nimic și ține-o tot așa”.
Da, nu toți fetișizăm sloganurile în aceeași măsură.
- Zău? - Da.
Uite ce nu înțeleg, bine?
Dacă viața e o bandă Möbius de eșec și inutilitate,
de ce mai conduci o națiune?
Îmi plac camerele prăfuite
în care mă cert cu moșii pentru codul fiscal.
- Bine? - Bună asta!
Serios acum,
de ce candidezi la cel mai înalt post?
Fie, răspund eu primul.
Știai că n-am călătorit în afara SUA până la 28 de ani?
Primul turneu de presă cu Cobra.
Atunci am văzut că peste tot sunt oameni minunați.
Dar lumea e prea dezbinată.
M-am gândit că, dacă mi-aș folosi măcar un pic faima
ca să unesc oamenii, n-ar fi bine?
Bine… Și scuza ta care e?
În niciun caz să aduci zile mai bune oamenilor.
Cred în zile mai bune.
De fapt, ziua asta m-a făcut să cred în zile mai bune mai mult ca oricând,
pentru că orice zi ar fi mai bună
decât să stau în noroi cu tine și cu o turmă…
Ai o zi grea.
- Da. - Da?
Plânge-te la garda ta.
Sau la garda mea.
Sau la oricine din avion.
Jos!
Pașapoarte și documente pentru animale!
Oprește motorul și coboară!
Ne-am putea înțelege cumva?
Cum?
Acum sunt gata să-mi scriu memoriile.
VARȘOVIA, POLONIA
Mulțumim!
Ia ăsta!
A fost plăcerea mea,
dle președinte.
Baftă amândurora!
COMPANIA MINIERĂ GOLDEN MOUNTAIN
2 OASPEȚI
Dle, Echelon a interceptat imagini dintr-un adăpost CIA din Varșovia
care a lăsat să intre doi oaspeți.
Cu tot respectul,
am obținut ce voiam doborând Air Force One.
Tacă-ți gura!
Și n-am lăsat urme, deci cui îi pasă dacă ei trăiesc?
Mor pentru că spun eu să moară.
Sunt în viață, în Varșovia.
Varșovia. Să mergem!
Ești în viață.
Plângi din cauza mea?
Da, plâng, omule!
Adică, domnule.
Scuze! Marty Comer.
Ei bine…
Agent al stației și un mare fan,
mare patriot.
Sam Clarke, prim-ministrul britanic. Putem intra?
Da.
Da. Sigur că da.
Acum?
- Da, acum. - Mulțumim!
Pe aici!
Știu că sună nebunește.
- Dar… - Care e protocolul?
Pentru asta?
Nu este… Nu e niciun protocol.
Avem multe protocoale. Pentru schimbarea polilor,
computere conștiente, maimuțe spațiale,
tot soiul de chestii grave.
Dar niciunul care să se refere la voi doi intrând aici
după ce-ați murit în fața întregii planete.
Nu există protocol?
Facem noi unul.
Unii spun „Nu-ți întâlni eroii”, dar eu le spun:
„Nu l-ai întâlnit pe William Matthew Derringer.”
Inițialele tale sunt WMD?
Da. Meseriaș, nu?
Urmați-mă, domnilor!
V-ați sincronizat perfect.
Ambasadorul a rechemat personalul la ambasadă.
E ditamai balamucul acolo.
Și nu e o coincidență, după părerea mea.
Stai, ce anume?
Sunteți doborâți voi,
apoi cineva aruncă o grenadă politică în conferința NATO.
N-ați auzit?
Nu, am fost ocupați.
Se pare că serverele Echelon au fost infiltrate.
Acum două ore, au fost divulgate o serie de documente secrete,
expunând decenii de activitate secretă în rândul membrilor NATO.
Spionaj industrial, sabotaj economic și influențarea alegerilor străine.
Și nu erau acte comise împotriva țărilor inamice,
ci una contra celeilalte. Prieteni contra prieteni.
Exact cum a fost cu Monica și Rachel în sezonul doi.
Mâine o să zici că se bat maimuțele într-o cabină telefonică.
Germania a aflat că Franța are ziariști
care au influențat alegerile,
Cehia vrea ca Italia să fie dată afară
că le-a sabotat economia,
iar noi nu avem acces la cel mai puternic mijloc de supraveghere de pe planetă.
Despre câte dosare vorbim?
Douăzeci de mii și mai sunt.
E cea mai dăunătoare scurgere de secrete.
Cineva folosește Echelon ca să destrame structura NATO.
Pare că NATO s-a destrămat din interior.
Abia aștepți să spui: „Ți-am spus eu.”
- Poftim? - Ai candidat cu „America pe primul loc”.
Simone, îți permit să te afli aici din respect pentru Will.
Îmi permiți?
Dar te rog să nu insinuezi că nu sunt de acord cu această alianță.
Dacă NATO cade, nu mai există apărare împotriva despoților și dictatorilor.
O să fie de necontrolat.
Ar putea declanșa evenimente
care ar destabiliza Europa și restul lumii.
Vorbim despre potențialul de creștere a conflictelor, haosului
și de amenințarea reală a războiului la scară globală.
Ieșim la suprafață.
Anunțăm ambasada că suntem aici.
Nu, toate posturile de comandă sunt compromise.
Aiurea!
Suntem într-un loc american securizat.
Vreți și voi Pringles?
Din ultimul loc securizat am am picat de la 12 km.
Sună!
Nu suna!
Sună!
Nu suna!
Nu pot să sun.
Sunt Comandantul Suprem! Sună!
Linia e moartă.
Asta e normal?
Nu.
Cineva chiar ne vrea morți.
Suntem într-un adăpost, nu?
Ne descurcăm.
Vi se pare destul de sigur?
- La naiba! - Nu suntem în filme, fiule.
Bine, ascultați!
Vă scot de aici, dar, în caz că merge prost,
retrageți-vă prin ieșirea secundară.
E la stânga, pe hol. La stânga e buncărul,
la dreapta e un afiș pe perete.
Dacă loviți în afiș, ar trebui să puteți ieși.
E TIMPUL SĂ ÎNCEPEM!
Conectați-mă!
Sasha!
Intrați aici toți! Acum!
Băiatul ăla e sonat.
O fi.
Dar e sonatul Americii.
Să plecăm!
Ieșiți de-aici!
Acum!
Haide!
Nu, pe aici! A zis „dreapta”.
Fir-ar să fie!
Nu, John Rambo! Vino!
Am găsit afișul.
Lovește-l!
Fir-ar să fie!
- Care-i problema? - Nu pot.
TE VREM ÎN ARMATĂ
Faci mișto? Lovește!
Iartă-mă!
Cred că l-am ucis.
Ai ucis doar peretele.
Dar trebuie să recunosc
că-ți stă bine cu arma în mână.
- Ieși tu! - Nu, tu!
Aruncați armele!
I-am prins.
Recepționat.
Noel?
Sam?
Credeam că ai murit.
Credeam că tu ai murit.
Cum de n-ai murit?
Vă cunoașteți?
- Noi… - Am lucrat împreună pe vremuri.
Cum ne-ai găsit?
Nu!
Bine, îți spun.
E o poveste lungă.
Unde sunt întăririle?
Nu există întăriri.
Îl urmăresc pe Gradov din Spania.
- Viktor Gradov e de vină? - Ăla cu armele?
Adică e răzbunare fiindcă l-am împiedicat să facă bombe?
Încolo.
Gradov nu făcea bombe nucleare.
Dar era producător de arme.
El, da, dar nu și fiul lui.
- Ce treabă are fiul lui? - Fiul lui era savant.
Era genial și a făcut progrese incredibile.
Era pe cale să activeze
primul reactor nuclear incapabil să se topească.
Tehnologia Pebble Bed.
Tehnologia noastră?
Cea pe care am zis c-am dezvoltat-o noi?
Fiul lui Gradov a inventat-o?
Nu mai avea mult.
Îi trebuia plutoniu îmbogățit,
luat de taică-su de pe piața neagră.
Echelon a găsit tranzacția.
Am presupus că era pentru o armă.
Am făcut ce se face cu o amenințare nucleară.
I-am tras focoase-n țeastă?
Da.
Fiul lui Gradov a fost ucis.
Operațiunea era avizată de NATO.
Nu puteam risca să facă o bombă.
Erau în joc milioane de vieți.
Abia după aceea ne-am dat seama ce se producea.
Cu ajutorul Echelon, am obținut tehnologia Pebble Bed.
La perete!
I-am ucis fiul și i-am luat moștenirea?
Cu asta urma să ne fălim la Trieste.
Poate mă înșel, dar noi suntem ticăloșii.
Uite ce e! Fiul lui Gradov n-a murit din cauza noastră.
A murit pentru că e fiul diavolului.
Să ne deplasăm!
Gradov nu putea face asta fără autorizație de sus.
Întrebarea e: cu cine lucra Gradov în interior?
Începem cu cine ne-a urcat în avion.
Poftim?
Nu trebuia să zbori cu mine.
Cineva a insistat să te convingă.
Quincy.
PROTESTELE ANTI-NATO CONTINUĂ
Au atacat un adăpost din Varșovia.
La ce te gândești?
La Will și Sam?
Trebuie să-i fi interesat ceva de acolo.
- Trebuie să ne gândim… - N-ai văzut ce-am văzut?
S-au prăbușit cu Air Force One.
Nu-mi pierd speranța. Nu încă.
Ar trebui să sperăm toți!
Să ne concentrăm pe breșa de la Echelon.
Se-ncing discuțiile.
Dar dacă există o șansă ca Will și Sam să fie în viață…
Am trimis CIA la casa din Varșovia. Aici, în clădire,
ne axăm pe situația cu NATO.
Vreau o audiență cu Italia, Germania și Franța, cât mai repede.
E timpul să iasă din amorțeală
și să înceapă să fie lideri.
E fiul meu. Mă scuzați!
Bună, puiule!
Simone, apreciez cât a însemnat Will pentru tine,
știu că-ți era ca un frate, dar s-a dus.
Amândoi s-au dus.
Trebuie să începi să accepți ideea.
Nu se poate să fie Quincy!
Cum poți fi sigur?
E șeful meu de cabinet. Îl știu din facultate.
Cum îl știu oamenii sau cum știi tu oamenii?
Nu începe iar cu asta!
Preferă cârnați cu piure sau pește cu cartofi?
M-am prins de poantă.
Iar pomenești de pește și cartofi prăjiți.
Cred că te-a stors efortul de a afla.
Gata cu prăjeala! Facem front comun.
- A făcut un calambur? - Le adoră.
I-am tot zis, sunt pentru cei săraci cu duhul.
Mie-mi plac.
- Exact ce spuneam. - Băieți!
Veniți aici!
Haideți!
Acum, cheia e să ajungem la Trieste.
Trieste?
Unde e ambasada SUA? Ne-ar putea ajuta.
Nu mergem la ambasadă.
De ce să nu merg la ambasadă?
Ce au toți împotriva ambasadelor?
Presupunem că toate posturile de comandă sunt compromise.
Dacă mai spui asta, țip.
Nu un țipăt normal, unul gutural.
Haideți!
Ascultă, sunt Comandantul Suprem.
Cu tot respectul, nu ești, dle.
Vicepreședinta a fost învestită ca președintă.
Iar el n-a fost niciodată Comandant Suprem.
Regele este.
De fapt, e singurul șef de stat care nu e chiar șef de stat.
Din nou, tot regele.
Sunteți doar doi tipi rămași fără noroc,
așa că, hai!
Haideți!
Acum sunteți obiectivul meu.
Misiunea mea.
Misiunea mea e să vă duc vii
în cel mai sigur loc de pe continent,
la summitul NATO din Trieste.
Și cea mai bună șansă de a ține misiunea pe roate e trenul ăsta.
Ăsta nu era un calambur!
Pari foarte loco-motivată!
Fac eforturi ca să nu deraieze totul!
Asta o confirmă.
Am murit în accident și ăsta e iadul!
Haide!
Te prind.
Ești în regulă?
Mulțumesc!
ALERTĂ ECHELON!
Când îi găsesc, iau legătura.
UNDEVA ÎN AUSTRIA
Legat de echipa ta din Spania…
Toți am pierdut mult.
Uite ce e, îți datorez…
Te rog, nu-ți cere scuze!
O explicație pentru că am dispărut după Tripoli.
Ce-a fost în Tripoli?
Nu e treaba ta.
Culcă-te la loc!
În primul rând, n-ai dispărut în Tripoli.
Ai apărut peste tot.
La TV, în ziare, pe rețele sociale…
- Candidam pentru post. - Fugeai.
De dragoste?
Fugeai de dragoste?
Vrei să stai în banca ta?
Iar tu puteai să vii cu mine.
În turneul de campanie?
La matinalul TV, să arăt lumii rețeta de lasagna a mamei?
Am fi fost împreună.
Nu, Sam,
nu puteam fi împreună.
O să iau de mâncare. Vrei ceva, dle președinte?
Vreau ce luați și voi.
S-a făcut.
O să mă hazardez un pic,
dar cândva ați fost mai mult decât colegi.
Pare drăguță.
Mult mai bună ca șeful tău de cabinet
- … un spion rebel adormit. - Refuz să discut așa ceva.
Omule, e cam distantă emoțional.
Dar are simțul umorului.
Auzi…
De ce v-ați despărțit?
Și iar a început cu întrebările!
Ce s-a întâmplat în Tripoli?
- Nu! - Ce s-a întâmplat în Tripoli?
Nu mai spune „Tripoli”!
Ce s-a întâmplat în capitala Libiei?
Acolo i-am spus că vreau să candidez.
Ești mulțumit acum?
- De ce să candidezi? - Nu încetezi?
De ce să candidezi, Sam?
Am vrut să clădesc o lume mai bună în care să îmbătrânim împreună!
Ăsta este…
E cel mai romantic lucru auzit de mine.
Ei bine, ea nu a…
Nu a văzut lucrurile așa.
- La naiba! - Hai să discutăm!
Știu că vă place să vă auziți vorbind,
dar s-a terminat cu discuțiile.
Ce naiba?
Fir-ar să fie!
Nu mă așteptam.
Și așa e prea puțin timp.
Aruncă arma!
- Nu-l împușca! - Trebuie să-l auzim.
Vrei să-l auziți? O facem din mers.
Haideți!
Nu voiam decât să trăiesc liniștit, dar m-a găsit Gradov.
A pus gheara pe mine.
M-a pus să fac lucruri pe care nu voiam să le fac.
Dar ce se întâmplă acum,
ce am pus în mișcare acum întrece orice limită.
Știu că ai descoperit un infiltrat
care lucrează la cel mai înalt nivel din guvern. Nu, eu…
Nu știu…
Nu știu cine e infiltratul.
Nu l-am văzut la față, dar l-a ajutat pe Gradov să acceseze Echelon
și să doboare Air Force One.
Cum aflăm cine e cel infiltrat?
Prin comunicațiile lui Gradov.
Comunicații pe care eu le-am conceput.
Dar va trebui să coborâți din tren. Acum!
Din mișcare?
Gradov are ochii Domnului la dispoziție.
O să pună o echipă la următoarea stație ca să vă ucidă.
- Grozav! - Grozav!
E o clădire în Croația din care am acționat
înainte să aud de Gradov.
Mergeți pe strada Lavaska, numărul 12, din Zadar.
E un terminal securizat acolo, la etajul cinci.
Dă-mi mâna!
Așa.
Această comandă va rula un program creat de mine
ca să urmărească comunicațiile cu cine are autorizație compartimentată.
Rulați programul.
O să găsiți omul infiltrat.
Trebuie să-i puneți capăt.
Gradov e nesățios.
Nu se va opri niciodată.
E plăcut să mai faci și ceva bun.
La naiba! Bine.
Bun.
Știți ceva? O să ne descurcăm, da?
Am sărit din tren în Săritura mortală.
Nu tu, cascadorul tău.
Te iei de mine pentru detalii?
Cu tot respectul, nu sare nimeni din tren.
E timpul să ieșiți la lumină. Să chemăm pe cineva.
Nu, posturile de comandă sunt compromise.
Da. Dacă reapărem acum, începe mușamalizarea.
Nu mai aflăm cine e în spate, iar ei o să continue.
Atunci sari din tren, la 60 de km pe oră?
Înghițim asta de prea mult timp.
Și m-am săturat să fiu în defensivă!
Fiți serioși!
Bun. Auzi?
Bagă bărbia în piept!
- Sigur schimbă ceva? - Crede-mă!
Cred că e teafăr.
Fir-ai să fii!
Curaj, Derringer!
Ești președintele SUA.
Stele și dungi pe vecie!
Rostogol!
La CIA, aveam o vorbă:
„Puterea organizației stă în individ.
„Puterea individului stă în organizație.”
Colectivul din această sală este întruchiparea vie a acestei ziceri.
Și e cineva acolo care ne manipulează,
încercând să ne dezbine.
Să-i trimitem un mesaj celui care a făcut asta.
Mergem în direcția opusă.
Întărim susținerea NATO.
Să se știe că, dacă încerci să rupi această legătură,
devenim și mai puternici.
Sunt sentimente minunate.
Dar ce ceri e bazat pe încredere.
Și n-am încredere în nimeni de aici.
- Dle cancelar! - Nu-i nimic.
Lasă-l să plece!
E în campanie. S-a speriat.
Știi ce o să fac la următoarele alegeri?
Mă retrag din această alianță.
Nu-i nimic.
Putem rezista împreună.
SUA acoperă costul contribuției lor.
Doar de asta avem nevoie, nu?
Cred că da.
Să înghițim și mai multă aroganță americană.
De dimineață se va vota,
cu 25 de țări deja de acord pentru a dizolva NATO, inclusiv Italia.
Ne vedem acolo, dnă președintă.
A funcționat cu bărbia, nu?
Termină naibii cu bărbia aia!
Nu mai aveai bărbie dacă nu era sfatul meu.
Bun așa, frate! Ai enervat-o.
ZADAR, CROAȚIA
Mersi!
Hammond nu avea gusturi sexy la ascunzători.
Unii se ascund în clădiri vechi, în ruină,
iar alții sug sfârcuri de oaie.
- Cine suge sfârcuri de oaie? - Nimeni!
Bine. Dumnezeule!
- La ce etaj? - La cinci.
În regulă.
Haide, mușchi de sală!
Nu e nimic aici.
Fir-ar el să fie de mincinos!
Ne-a dus într-o fundătură.
Dacă nu cumva…
Nu ne-a dus.
Frumos!
Bine!
Auziți asta?
Nu par ajutoare!
Încuiați-vă în buncăr! Mă ocup eu.
Doar tu poți lua informațiile de pe server. Îi opresc eu.
Sam!
- Crezi că m-am înmuiat? - Știu sigur.
- Nu vreau să mori pe tura mea. - Du-te!
Ne descurcăm.
Tu vii cu mine, am nevoie de mâna ta.
Am fost împușcat.
Ești teafăr?
Da!
INTRODU COMANDA ANULEAZĂ
Mâna!
SE ÎNCARCĂ
Bun.
La naiba!
- E teafăr? - Îi ține, dar trebuie să plecăm.
Haide odată!
Gata, am intrat.
Anulați!
Retragerea!
- Am găsit infiltratul. - E Quincy.
E Bradshaw.
Aiurea!
Spune-mi unde scrie asta!
Comunică cu Gradov de acum aproape 18 luni.
Amprentele ei digitale sunt peste tot.
- Îmi pare rău. - Nu trebuie.
O s-o distrug când pun mâna pe ea.
S-a înțepenit.
- Ești bine? - Da!
În regulă.
Sam!
Nu!
Trebuie să ieșim de aici.
Am nevoie de tine aici! Acum!
- Vezi acoperișul? - Da.
Coboară cât poți, bine?
Pregătește-te!
Sari!
Se rezolvă.
V-a plătit în plus ca să ștergeți urmele, nu?
Acum eu sunt urma de șters.
Îmi pare rău!
Știu cât ai ținut la el.
Între noi a fost ceva perfect de imperfect,
care nu s-a șters cu timpul sau distanța.
Să știi că cineva iubește totul în felul tău de a fi.
Mai puțin calambururile.
Sam ura calambururile.
Da.
Preț de o clipă
am crezut că universul face asta,
porcăriile astea îngrozitoare,
doar ca să ne reunească.
Și eram fericită.
E delirant, nu?
Am aflat că prietena mea vrea să mă omoare
și să smulgă inima democrației occidentale.
Așa că azi folosim altă unitate de măsură.
Da.
Cu un vot pentru viitorul NATO stabilit peste 30 de minute,
liderii mondiali își exprimă indignarea și furia
față de aliați și prieteni.
După 75 de ani, prăbușirea NATO pare iminentă.
Da?
Dnă președintă!
Mulțumesc că mi-ai ținut locul!
Will? Cum ai…
Sunt pe drum.
Spune-mi ce vrei.
Sunt în portul Trieste.
Trimite Bestia.
Kirk, să știi că Bradshaw e de vină,
așa că scapă de ea!
În regulă.
Amân votul NATO cât pot de mult. Tu vezi să ajungi aici în siguranță.
Dle președinte,
ce plăcere să vă văd!
După tine.
Mulțumesc!
Mulțumesc tuturor. Ședința începe în zece minute.
Du-i la punctul de întâlnire și fă-ți treaba!
Nu mă dezamăgi din nou.
Nu a fost Bradshaw.
Kirk a fost.
Sigur că era vicepreședinta. Mereu e vicepreședintele.
I-a luat Kirk.
Nu-i lăsa să ajungă la NATO!
Dar Bradshaw comunica cu Gradov.
Bradshaw era momeală.
Kirk și-a acoperit urmele.
Se numește „neprevăzut”.
Tu ai neprevăzutul tău,
eu, pe al meu.
Avem oaspeți.
Împușcă-l!
La naiba!
- Ia volanul! - Bine!
Da!
Sam?
Ține-o drept!
Bine, nicio problemă!
Cum de trăiești?
Ușor.
Am rămas calm și am continuat.
Ajut-o, iau eu volanul!
Scuze, amice!
Deschide portiera!
E rău?
- Încotro mergem? - Imediat.
Să nu-mi mori a treia oară, bine?
Am un cuțit în picior!
Stai, mai bine îl lăsăm!
Nu!
- N-a fost așa de rău! - Bine.
Sam!
Dă-i talpă!
Jos!
Conduc orbește!
Uite, navigație prin satelit.
Frumos!
Mai sunt jucării în Batmobil?
Fum!
- Virează! - O să virez!
Frigiderul!
O să-i omorâm cu gustări?
Rezervă de sânge.
Luați de-aici, ticăloșilor!
E Bestia.
E Bestia!
Are lansator de rachetă.
Sam, păzea!
Ați ajuns la destinație.
Începând cu miezul nopții,
Italia se retrage din alianța NATO.
În numele Republicii Franceze,
ne retragem și noi.
Cu inima grea, în ciuda eforturilor mele intense
de a menține alianța unită,
în numele Statelor Unite,
retrag…
Opriți-vă!
În numele Regatului Unit…
Și al SUA…
Să se calmeze un pic toată lumea!
Exact.
Nu scăpați de noi așa ușor.
Și nu părăsim alianța atât de ușor,
pentru că toți avem o treabă de făcut.
Înțeleg.
Sunteți jenați, furioși.
Dar avem nevoie de NATO. Avem nevoie de parteneriate.
Trebuie să ne tratăm cu respect,
să ne acceptăm diferențele
și să ne axăm pe ce avem în comun.
Să trimitem un mesaj generațiilor viitoare că am fost aici,
că am făcut ce trebuie.
Și asta începe prin a lupta
cu dușmanii adevărați.
Iată,
finalul inevitabil.
Națiunea alege un actor idiot ca lider al lumii libere.
Normal că țara nu poate supraviețui!
Tu doar ai făcut totul oficial!
Ei sunt partenerii noștri.
Pentru ce?
Cultivăm mâncare, extragem petrol, fabricăm.
Între timp, ne trimitem oamenii să moară în războaiele lor.
Ăsta nu este un parteneriat.
Noi dăm, ei iau.
Dar până aici!
Avionul se prăbușește.
Întâi ne punem noi măștile de oxigen.
- Sunt alianțe false. - Alianțe false?
Știi multe despre asta.
Asta te roade cel mai mult, nu?
Nu că sunt mai bună ca tine la politică,
ci că sunt actriță mai bună.
Ucideți-i pe toți!
Toată lumea jos!
Încolo!
Vino încoace!
Jos!
Ocupă-te de ea!
Acum! Ar trebui să plecăm!
Pe acolo!
Nu, pe dincolo! Repede!
Gradov!
Haideți, trebuie să plecăm!
Sam!
Will!
Noel!
După Gradov! Mă ocup eu de ăsta.
Cică se ocupă ea.
Haide!
Împușcă-l!
Ia arma!
Acum cine e eroul de acțiune?
Will!
Suntem gata?
Încearcă să nu omori zidul.
L-am nimerit.
Trebuie să fie pe aici.
Cred că a ieșit.
La treabă!
Arunc-o!
Înapoi!
N-ai unde să te duci.
S-a sfârșit.
Nu pentru mine.
Să dea naiba! Îl lăsăm să scape?
Nu putem aștepta zece ani să-l prindem!
Nu așteptăm zece ani.
Mai știi finalul din Cobra de Apă 2?
Parcă nu-mi văzuseși filmele.
Am mințit, le-am văzut pe toate.
Sunt clasice.
Dar momentul care le-a întrecut pe toate
a fost ăla în care Cobra se sacrifică pentru a-și salva fratele.
Știi la ce mă refer?
Pornim la „trei”?
Trei!
Mușchi de sală, zici?
Hei!
Totul se împlântă cu un motiv.
LONDRA, ANGLIA
La două luni după criza NATO,
alianța face progrese pentru restabilirea încrederii.
Președintele Derringer și prim-ministrul Clarke sunt esențiali
în implementarea măsurilor transparente,
restabilind spiritul de cooperare.
- Noroc! - Noroc!
Vorbim când te întorci, baftă în misiune!
Frumos!
Vă împăcați?
Nu știu.
E la capătul lumii, într-o operațiune secretă.
O să vedem cum merge.
E tot complicat.
Zi-i să nu mai despice firul în patru.
Poate-și revine.
De fapt,
ai putea să mă ajuți cu asta.
„Felicitări pentru cota de susținere.”
„Nu ești atât de contra-versat pe cât credeai.”
Acum trebuie să-i răspundem cu un calambur.
„E bine, dar nici nu se contra-pară cu tine.”
Știi ceva?
Cred că o să zic doar „Mulțumesc”.
„Mi-e dor de tine.
„Sper să ne vedem în curând.
„Vezi să nu te-mpuște!”
Știi ceva? E perfect.
Să nu uit,
două bilete la o întâlnire cu Harry Styles la Washington.
E oficial. Acum ești cel mai tare Unchi Sam.
Mulțumesc! Ți-e foame?
Sunt lihnit. Ce au bun?
Am comandat ceva.
Poftiți, domnilor!
Bine. În regulă.
Pește și cartofi prăjiți.
Poftă mare!
Voi… Aveți ketchup?
Nu, folosim oțetul.
Sunt cartofi, nu salată.
Țara mea, condimentele mele.
Bine, știi ceva?
Când vii în Biroul Oval, folosim ketchup.
Când o să ai revelația, o să-ți umpli…
Cum îi zice biroului?
- Biroului meu? - Da.
Îi zice „biroul meu”.
Voi chiar vă temeți să înveseliți lucrurile.
Da, e foarte vesel să numești lucrurile după culori și forme.
- Știi ce zic. - „Cum să botezăm Casa Albă?”
- „Casa Albă?” - Nu!
„Biroul e Oval. Cum să-i spunem?”
- „Știu, Biroul Oval…” - „Biroul Oval.”
- E foarte vesel. - Da.
Ai plângeri? Ia-te de George Washington!
A murit cu 100 de ani înainte să se facă Biroul Oval.
Te iei de mine pentru detalii?
Nu sunt detalii, ci doar un fleac neimportant.
Nu, e realitate. Și asta-i definiția unui detaliu.
Te-ai făcut lăptar? Storci zerul din poantă.
Serios? Tu vorbești, un amator de sfârcuri de oaie!
Să nu mai pomenim de asta!
- Nu vrei să mai pomenim? - Nu vreau.
Am încasat-o pentru democrație?
Sigur că da, chiar în țeastă.
Dar ce să vezi? Glonțul ăsta a lovit exact locul
unde mi s-a pus placa de metal după dezastrul cu rotisorul.
Un nanometru dacă mă mișcam, și nu mai eram aici sorbind din cocktail.
În niciun caz.
Dacă-s erou?
Sigur. O spun președintele și prim-ministrul,
când vorbim aproape regulat.
Și, da, se zvonește despre o numire în cabinet.
Nu-i mare scofală.
- Da. - Cu siguranță.
Mișto încercare!
Eu te cred.
Mă bucur să te cunosc, agent Comer.
ȘEFI DE STAT
Subtitrarea: Mirela Matei
Redactor Anca Tach